पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. आईआईटी में दाखिले के लिए पहली लिस्ट 4 जुलाई को जारी होगी। इसके आधार पर ही आईआईटीज में सीटों का आवंटन किया जाएगा। दिल्ली आईआईटी में जेईई के चेयरमैन प्रो. एचसी गुप्ता ने बताया कि 23 जून को जेईई एडवांस परीक्षा का परिणाम घोषित किया जाएगा।
उन्होंने बताया कि 2 जून को ली गई जेईई एडवांस परीक्षा की आंसर की 11 जून को आईआईटी की वेबसाइट पर अपलोड कर दी जाएगी। छात्र अपनी आंसरशीट और माक्र्स 14 से 17 जून के बीच देख सकेंगे। अगर किसी छात्र को परीक्षा में गलत अंक मिलने का संदेह हो तो वह रिव्यू के लिए 500 रुपए फीस के साथ आवेदन कर सकता है।
आईआईटी में दाखिले के लिए छात्र देश भर की 16 आईआईटी और धनबाद स्थित आईएसएम में ऑनलाइन 24 से 30 जून के बीच कोर्स च्वाइस भर आवेदन करेंगे। जो छात्र बी.आर्च प्रोग्राम में दाखिला चाहते हैं, उन्हें आईआईटी रूड़की और आईआईटी खडगपुर में आर्किटेक्चर एप्टीट्यूट टेस्ट क्वालीफाई करना होगा।
यह टेस्ट आईआईटी मुंबई, दिल्ली, गुवाहाटी, कानपुर, खडगपुर, मद्रास और रूड़की में सुबह 9 से 12 बजे के बीच 28 जून को आयोजित किया जाएगा। इस परीक्षा में बैठने के लिए इच्छुक छात्र 24 से 25 जून के बीच जेईई एडवांस पोर्टल पर ऑनलाइन रजिस्ट्रेशन कराएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn